Súradnice: 41°34′14″S 23°36′46″V﻿ / ﻿41,5705°S 23,6128°V﻿ / 41.5705; 23.6128

**Stredný Pirin** (bulh. Среден Пирин – *Sreden Pirin*) je podcelok pohoria Pirin v Blagoevgradskej oblasti v juhozápadnom Bulharsku.

Lokalizácia
-----------

Stredný Pirin sa rozprestiera medzi sedlami *Todorova poľana* (bulh. Тодорова поляна) a *Popovi livadi* (bulh. Попови ливади), ktoré je známe aj pod názvom *Papazčair* (bulh. Папазчаир). Sedlo Todorova poľana ležiace v nadmorskej výške 1 883 m n. m. sa nachádza na severe Stredného Pirinu a sedlo Popovi livadi ležiace v nadmorskej výške 1 400 m n. m. na juhu. Hlavný hrebeň najprv vedie juhovýchodným smerom. Od sedla Todorova poľana stúpa na vrch *Murata* (bulh. Мурата) 1 931 m n. m. pokračuje cez nízke sedlo *Askerski kolibi* (bulh. Аскерски колиби), kde sa stáča na juh a pokračuje ďalej cez vrch *Senoto* (bulh. Сеното) 1 890 m n. m. k najvyššiemu vrchu pohoria, ktorým je Oreľak (bulh. Ореляк) 2 099 m n. m.. Z vrchu Oreľak hlavný hrebeň pokračuje cez vrch *Baba* (bulh. Баба) 1 917 m n. m. do širokého sedla Popovi livadi, kde Stredný Pirin končí. Hranica na severe ktorá oddeľuje Stredný Pirin od Severného Pirinu je určená riekami *Bela reka* (bulh. Бела река) a *Pirinska Bistrica* (bulh. Пиринска Бистрица) smerom k rieke Struma (bulh. Струма) a riekou *Marevska reka* (bulh. Маревска река) smerom k rieke *Mesta* (bulh. Места). Na juhu oddeľujú Stredný Pirin od Južného Pirinu rieky *Kriva* (bulh. Крива) a *Dobra lăka* (bulh. Добра лъка) smerom k rieke *Pirinska Bistrica* a *Dobrotinska reka* (bulh. Добротинска река) smerom k mestu Goce Delčev a rieke *Mesta*.

Opis
----

Je druhým najvyšším z troch podcelkov pohoria Pirin. Najvyšším vrchom Stredného Pirinu je vrch Oreľak (bulh. Ореляк) dosahujúci nadmorskej výšky 2 099 m n. m.. Súčasťou Stredného Pirinu sú sedlá Todorova poľana a Popovi livadi, ako aj krasová plošina Dobro pole, ktorá sa rozprestiera východne od vrchu Oreľak a vyznačuje sa množstvom mramorových krasových útvarov. Na rozdiel od podstatne vyššieho Severného Pirinu nemá alpínsky vzhľad, nachádza sa tam ale veľké množstvo krasových javov. Rozloha Stredného Pirinu predstavuje 6,7% z celkovej rozlohy pohoria Pirin. Stredný Pirin je z veľkej časti pokrytý porastom a holé sú len vrcholové časti. Nenachádzajú sa tu žiadne jazerá a rieky sú krátke s malým obsahom vody. Čast Stredného Pirinu bola v roku 1985 vyhlásená za rezerváciu Oreľak a to najmä z dôvodu ochrany starých bukových lesov. Na území Stredného Pirinu sa nachádza jediná horská chata - *Popovi livadi* v rovnomennom sedle.

Zaujímavosť
-----------

* Cez sedlo Popovi livadi v južnej časti Stredného Pirinu vedia cesta z mesta Goce Delčev na bulharsko-grécky hraničný priechod Kulata.

Galéria
-------

* Vrcholové časti Stredného Pirinu v zimeVrcholové časti Stredného Pirinu v zime
* Pohľad na Oreľak - najvyšší vrch Stredného PirinuPohľad na Oreľak - najvyšší vrch Stredného Pirinu

Referencie
----------

1. 1 2 3 4 5  KIRADŽIEV, Svetlin. Enciklopedičen geografski rečnik na Bălgarija. Sofia : Iztok-Zapad. 2013. 628 s. ISBN 6191521421. S. 410. (po bulharsky)
2. 1 2 3 4 5 6 7 8  NIKOLOV, Vasil; JORDANOVA, Marina; BOTEVA, Ivanka. Planinite v Bălgarija. Sofia : Izdatelstvo na Bălgarska akademija na naukite "Prof. Marin Drinov". 2018. 434 s. ISBN 9789543229468. S. 311. (po bulharsky)
3. 1 2 3 4 5 6 7 8 9  CVETANOV, Momčil. Bălgarskite planini. Stara Zagora : "Domino" EOOD. 2014. 298 s. ISBN 9789546512499. S. 32. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Stredný Pirin**